OpenLLM-France/wikimedia huggingface dataset:
# Hronská Dúbrava

Hronská Dúbrava Eslovakiako udalerri bat da, Žiar nad Hronomgo barrutian kokatuta. 5,04 km²ko azalera du eta 423 biztanle 2017ko datuen arabera.

## Historia

Idatzizko lehen aipamena 1388. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q999068
* Multimedia: Hronská Dúbrava / Q999068
# Hronské Kľačany

Hronské Kľačany Eslovakiako udalerri bat da, Leviceko barrutian kokatuta. 7,88 km²ko azalera du eta 1443 biztanle 2017ko datuen arabera.

## Historia

Idatzizko lehen aipamena 1275. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1008190
* Multimedia: Hronské Kľačany / Q1008190
# Hron

Hron (eslovakieraz: Hron, alemanez: Gran, hungarieraz: Garam, latinez: Granus) Eslovakiako bigarren ibairik luzena da. Tatra Behereetan du iturburua eta, herrialdearen erdialde eta hegoaldea zeharkaturik, Danubiora isurtzen da Štúrovotik gertu. 298 kilometro luze da, eta 5.453 kilometro koadroko arroa drainatzen du.

## Erreferentziak

* ↑ Slovakia Rivers. slovakiasite.com (Noiz kontsultatua: 2016-11-29).

## Kanpo estekak

* Datuak: Q213230
* Multimedia: Hron / Q213230
# Inperio Azteka

Inperio Azteka edo Aliantza Hirukoitza (nahuatl klasikoz: Ēxcān Tlahtōlōyān, ˈjéːʃkaːn̥ t͡ɬaʔtoːˈlóːjaːn̥ ahoskatua), hiru altepetl edo hiri-estatu nahuen- Mexiko-Tenochtitlán, Texcoco eta Tlacopán- aliantza izan zen. Hiru hiri-estatu hauek 1428tik 1521era arte, noiz Hernán Cortések agindautako hispano-amerindar armadak mendean hirtu zituzten, Mexikoko harana menderatu zuten.
Espainiarrak 1519an iritsi zirenean, Aliantzaren lurrak, Tenochtitlandik de facto gobernatzen zituzten, aliantzako beste kideek rol subsidiarioak hartzen zituzten bitartean. Gurtza inperiala, zehazki, Huitzilopochtlirena izan zen, mexikarren jainko gerlariaren hain zuzen ere.
Aliantza Hirukoitzaren sorrera eta ondorengo hedapena, ordura arte Mexikoko haranean nagusi zen tepanekar inperioaren hiriburu zen Azcapotzalco garaitua izan zenean gertatu zen. Hiri hau, 1428an ordura arte tepanekarren basailuak ziren mexikarren eta akolhuarren aliantzak hartu zuen. Ordutik aurrera, Inperio Aztekako lurraldeak zabaltzen joan ziren, Mexiko erdialdea, Oaxacako erdialdea, Mexikoko golkoaren kostaldea, Guerrero eta Soconusco okupatzeraino. Azteken Inperioaren amaiera 1521eko abuztuaren 13an gertatu zen, espainiarrek, beste herri indigena batzuen artean, tlaxkaltekekin eta totonakekin aliantzan Tenochtitlanen erresistentzia mexikarra garaitu zutenean.

## Erreferentziak

* ↑ Hassig, Ross. (1988). Aztec Warfare: Imperial Expansion and Political Control. University of Oklahoma Press ISBN 0-8061-2121-1..
* ↑ Smith, Michael. (2009). The Aztecs. (2. argitaraldia) Malden, MA: Blackwell Publishing ISBN 978-0-631-23015-1..

## Kanpo estekak

* Datuak: Q2608489
# Inperio Aztekako konkista

Inperio Aztekako konkista Amerikako espainiar kolonizazioaren gertaera nabarmena izan zen. Kanpaina 1519ko otsailean hasi zen baina espainiarrak 1517an ailegatu ziren Yucatáneraino. Kanpainak 1521eko abuztuaren 13an lortu zuen garaipena, Hernán Cortés eta Xicotencatl Gazteak zuzenduriko hispano-tlaxcalar armadak Cuauhtemoc enperadorea eta Tenochtitlan hiriburua hartu zituenean.
Kanpainian zehar, Cortések hainbat azteken etsai eta mendekoen laguntza izan zuen, tartean Totonacak, Tlaxcaltecak, Texcocoak eta Texcoco aintziraren inguruan zeuden bere hiri-estatutako amerindiarrak. Zortzi hilabeteko gudu eta negoziaketen ondorioz, Moctezuma Xocoyotzinak 1519ko azaroaren 8an Cortés onartu zuen bere gotorlekuan. Veracruzen aztekek bere gizonetako batzuk erail zituela jakin zuenean, Cortések Moctezuma atxilotu zuen. Halako taktika, kazike atxilotzearena, ohikoa zen espainiarren artean, agian errekonkista garaian sortua.
Cortés Tenochtitlandik atera zen kostalderantz, Pánfilo de Narváez eta Pedro de Alvarado espezidioburuak utziz. Alvaradok azteken jaialdi bat baimendu zuen eta, hori aprobetxatuz, hainbat noble erail zituen. Sarraskiak hiriburuko biztanleen matxinada eragin zuen eta Moctezuma matxinadan zehar hil zuten. Cortés etorriberria zen Tenochtitlanen eta espainiarrek hiriburutik ihes egin zuten 1520ko ekaineko Gau Tristean. Espainiarrak tlaxcalarrekin batera urtebete geroago itzuli eta 1521eko abuztuaren 13an hiria konkistatu zuten. Ordurako, goseak eta baztangak amerindiar populazioa asko gutxitu zuten.
Behin hiriburua hartuta, Cortés eta bere kapitainek beste espedizio eta kanpainiak zuzendu zituzten egungo Mexikoko iparraldea, erdialdea eta hegoaldea bereganatzeko. Horrela, Espainia Berriko Erregeorderria sortu zuten.

## Erreferentziak

* ↑ James Lockhart & Stuart Schwartz. (1983). Early Latin America: A History of Colonial Spanish America and Brazil. New York: Cambridge University Press, 80 or..
* ↑ Francisco López de Gómara. (1964). Cortés: The Life of the Conqueror by His Secretary. Berkeley: University of California Press, 207-08 or..
* ↑ Schwartz, Stuart B.. (2000). Victors and Vanquished: Spanish and Nahua Views of the Conquest of Mexico. Boston: Bedford/St Martin's, 157 or. ISBN 978-0-312-39355-7..
* ↑ Egerton, Douglas R.; et al.. (2007). The Atlantic World. Wheeling, Illinois: Harlan Davidson, Inc., 100 or. ISBN 978-0-88295-245-1..

## Kanpo estekak

* Datuak: Q828435
* Multimedia: Spanish conquest of the Aztec Empire / Q828435
# Inperialismo Berria

Inperialismo Berria kontzeptuak (Neoinperialismoa bezala ere ezaguna), XIX. mende amaieratik XX. mende hasierararte, lehenik Europar potentziek eta ondoren Estatu Batuak eta Japonek jarraitutako politika eta ideologiari deritzo, gutxi gorabehera Frantzia-Prusia Gerratik (1871) Lehen Mundu Gerrara arte luzatu zelarik. ''Berria'' adierarekin, Esplorazioen Aroagandik (edo lehen europar kolonizazio aroa) ezberdintzea bilatzen da. 'Aro honetan aurrekaririk gabeko norgehiagoka garatzen da, itsasoz bestaldeko lurraldeen jabetza helburu duena. Honi gehitu behar zaio lurralde kolonizatzaileen arrazakeriazko beharra, euren burua kolonizatuen gainetik jartzekoa.
1880. urteen bueltan, Afrikar lurraldeen gehiena mendebaldeko potentziek okupatu gabe zegoen oraino. Afrikar kontinentea espantsio inperialista "berriaren" helburuarekin egituratu zen, Afrikaren banaketa eginez. Zabalkunde horrek Asiako hego-ekialdean eta Ekialdeko Asiako itsas eremuetan ere eragina izan zuen, non Estatu Batuak eta Japonia gehitu baitzitzaizkien europar indarrei lurraldearen banaketan.
1940, 1950 eta 1960. hamarkadetan zehar gertatu altxamendu independentistek amaiera eman zioten oraindik zutik zirauten kolonia europarrei.

## Hastapenak

Amerikako Iraultzak (1775-83) eta 1820 inguruan Espainiar Inperioaren gainbeherak Hegoamerikan markatu zuten Europar Inperialsimoaren lehen aroaren amaiera. Erresuma Batuan bereziki Merkantilismoaren hutsuneak bistaratu zituen iraultza honek, lehiakortasun ekonomikorako dotrina honek eutsi zuelarik inperialismoaren lehen zabalkundea. 1846an, Artoaren Legeak bertan behera uztean, Erresuma Batuak komertzio libreari ekin zion.
Britainiar hegemoniaren gainbehera ekarri etorri zen Frantzia-Prusia Gerraren ondotik, zeinetan alemaniar estatuek Prusiak gidaturik Frantzia menperatu zuten, eta honen eragileak Europako zein Mundu mailako ekonomian emandako aldaketak eta Vienako Batzarrak ezarritako Europar Kontzertuaren amaiera izan ziren. Alemanian eta Italian sortu estatu-nazioek, Europaren bihotzean jazotzen zebiltzan disputak baretu zituen. 1871tik 1914ra doazen urteak bake ezegonkorrekoak izan ziren (Belle Epoque). Frantzia buru-belarri zebilen Gerraren ostean alemaniarrek hartu zuten Alsazia-Lorrena berreskuratu nahian, eta Alemania anbizio inperialistan.
Depresio Handiaren (1873-1896) ondotik areagotu egin zen norgehiagoka hau, krisi ekonomiko sakonak markatutako deflazio periodo luzea izan zelarik, zeinak gobernuak industria nazionalak bultzatzera behartu zituen, komertzio librearen kontra (Alemanian 1879tik eta Frantzian 1881. urtetik).

## Erreferentziak

* ↑ Nadel, George H.. (1969). Imperialism and colonialism. MacMillan PMC 927585324. (Noiz kontsultatua: 2019-06-03).
* ↑ (Ingelesez) «Franco-German War | History, Causes, & Results» Encyclopedia Britannica (Noiz kontsultatua: 2019-06-03).

## Kanpo estekak

* Datuak: Q304121
# Inperio Britanikoaren Biltzar Ekonomikoa

Ottawako biltzarra 1929ko krisi ekonomikoaren ondorioei aurre egiteko 1932ko uztailean eta abuztuan Britaniar Inperioko herrialdeen artean ospatu zen batzarra izan zen. Hartu zuten erabaki garrantzitsuena merkatu inperialari lehentasuna ematea izan zen. Erabaki honekin bertako kide ziren herrialdeetako ekonomia babesten ahalegindu ziren eta nolabaiteko protekzionismoa ezarri zuten berriki sortua zen Commonwealthean edo britaniar jatorrizko Nazioen Mankomunitatean.

## Kanpo estekak

* Datuak: Q2822847
# Inperio Heftalita

Heftalitak edo Huno zuriak V. mendean Erdialdeko Asian bizi ziren herri nomaden eta lekukotuen konfederazioa izan zen, mendebalderantz hedatu zena. VI. mendearen erdialdean, Inperioaren urrezko garaian, Inperioa egungo Afganistan, Turkmenistan, Uzbekistan, Tajikistan, Kirgizstan, Kazakhstan, Pakistan, India eta Txinan zehar hedatu zen.
Heftaliten gotorleku nagusia Tokharistan izan zen, Hindu Kushen iparraldeko ertzean zegoena, egungo ipar-ekialdeko Afganistanen. 479rako Sogdiana konkistatuta zuten eta kidaritak mendebalderantz mugitu zuten. 493an egungo ipar-mendebaldeko Txinan dauden Dzungaria eta Tarim Arroa jada konkistaturik zituzten. V. mendean India inbaditu zuten baina Gupta Inperioko Skandagupta enperadoreak menderatuak izan ziren. VI. mendearen hasieran, Yasodharman eta Narasimhagupta erregeek Indiatik bota zituzten.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Grousset, Rene. (1970). The Empire of the Steppes. Rutgers University Press, 67–72 or. ISBN 0-8135-1304-9..
* ↑ Gokhale, Balkrishna Govind. Ancient India: History and Culture. , 69 or..
* ↑ Smith, Vincent A.. History of India, in Nine Volumes. II, 290 or..

## Kanpo estekak

* Datuak: Q26576
* Multimedia: Hephthalites / Q26576
# Izaskun García

Izaskun García Urlezaga (Muxika, Bizkaia, 1992ko uztailaren 25a) euskal saskibaloi-jokalaria da, antolatzaile postuan jokatzen duena. 2017/2018ko denboralditik aurrerantzean Espainiako Emakumezkoen Saskibaloi Ligan aritzen den Lacturale Araski taldean jokatuko du.

## Kirol-ibilbidea

* 2011 - 2017: Gernika KESB
* 2017 - : Araski AES

## Erreferentziak

* ↑ Txantiloi:Es, eus Espainiako Saskibaloi Federazioa. Izaskun Garciaren emaitzak eta estatistikak. (Noiz kontsultatua: 2017-05-29).
* ↑ (Gaztelaniaz) Uriarte, Mikel. (2017-05-06). «Izaskun García, primer fichaje del Lacturale Araski» Noticias de Álava (Noiz kontsultatua: 2017-05-29).

## Kanpo estekak

* Datuak: Q30088497
* Multimedia: Izaskun García / Q30088497
# Izaskun Gómez Cermeño

Izaskun Gómez Cermeño (Donostia, 1965) euskal politikaria da. Zuzenbidean lizentziatua, PSE-EEko kidea, 1999-2003an zinegotzia eta Pasaiako alkatea izan zen 2003tik 2007ra. 2015eko udal hauteskundeen ondoren, berriro bihurtu zen alkate, eta 2019 berretsi zen karguan.Gipuzkoako Batzar Nagusietako kidea izan zen 1999-2007an. 2008ko Espainiako hauteskunde orokorretan Gipuzkoako senatari hautatu zuten.

## Erreferentziak

* ↑ (Gaztelaniaz) Becerra, Iñaki. (2007-05-18). ««La regeneracion de Pasaia es una realidad social ineludible»» El Diario Vasco (Noiz kontsultatua: 2020-03-08).
* ↑ pasaiaitsasfestibala.com-admin. «Hasiera» Pasaia Itsas Festibala 2020 (Noiz kontsultatua: 2020-03-08).
* ↑ (Gaztelaniaz) España, Senado de. «Senado de España: home» www.senado.es (Noiz kontsultatua: 2020-03-08).
* Datuak: Q11927025
# Izaskun Osés

Izaskun Osés Ayúcar (Iruñea, 1984ko maiatzaren 11 -) nafar erizaina eta kirolaria da. Atleta paralinpikoa da, ikusmen urritasuneko T13 mailan aritzen dena.
2016ko Udako Paralinpiar Jokoetan parte hartu eta brontzezko domina irabazi zuen. Europako Txapelketan, zilarrezko bi domina irabazi ditu 400 eta 1.500 metrokoetan .
2018an beste zilarrezko domina bat lortu zuen.

## Biografia

Izaskun Oses Ayucar-ek erizaintzako titulua lortu zuen Nafarroako Unibertsitate Publikoan eta zainketa intentsiboetako erizaina izan zen Nafarroako Ospitalean, baina okularra izateak okerrera egin zuen eta uko egin behar izan zion bere lanari. Harrezkero, prestakuntza izan du ardatz nagusi.
Osés beti izan da kirol guztien zalea, eta gaztetatik eliteko kirolean aritu da. Egokitu gabeko taekwondoarekin hasi zen, eta Espainiako selekzioarekin lehiatu eta hainbat aldiz txapeldun izan zen. Gainera, erizaintzako karrerarekin uztartu zuen, eta 12 urtez aritu zen horretan, bere ikusmen-patologia areagotu arte.
Motibazioa galdu beharrean, urte horretan bertan brontzezko domina irabazi zuen Rio de Janeiroko Joko Paraolinpikoetan (2016), 1.500 m-tan.
Izaskun Osésen ustez lorpenak lortzeko xedeak behar dira eta dauden fruituetan sinestea:
   Niretzat oso garrantzitsua da egiten duzun horretan sinestea eta gauzak ondo egiten jarraitzea, horrela bakarrik lortuko baitu ahaleginak bere emaitzak. Nire trikimailua helburu txikiak ezartzea eta pixkanaka gainditzen joatea da.
Koronavirusa zela eta, Tokioko 2020 Paralinpiar Jokoak atzeratu, eta 2021ean egin ziren. Izaskun Osések diploma bat lortu zuen 1.500 metroko T13 lasterketan. Seigarren postuan amaitu zuen, marka pertsonalarekin. Horretarako, bost urte oso gogorrak izan ziren prestatzeko. Ez zuen 24 ordu ere izan finalerdiaren eta finalaren artean berreskuratzeko. Hurrengoak Paralinpiar Jokuak Frantzian izango dira 2024an.

## Nazioarteko Palmaresa

Joku Olinpikoak :
| Urtea | Lekua | Domina | Proba |
| 2016 | Río de Janeiro (Brasil) | Brontzea | 1500 m T13 |

## Erreferentziak

* ↑ «Derribando barreras. Noticias de Navarra» web.archive.org 2018-06-30 (Noiz kontsultatua: 2022-06-12).
* ↑ «IPC Historical Results Archive» db.ipc-services.org (Noiz kontsultatua: 2022-06-12).
* ↑ Etxeberria, Julen. (2016-09-07). «Lehia baino askoz gehiago» Berria.
* ↑ «Athlete Bio» ipc.infostradasports.com (Noiz kontsultatua: 2022-06-12).
* 1 2 3 (Gaztelaniaz) «Izaskun Osés | Historias de superación | ALDI Supermercados» www.aldi.es (Noiz kontsultatua: 2022-06-12).
* ↑ (Gaztelaniaz) Pamplona, Lucía Valero. (2021-09-08). «Izaskun Osés: “Estoy contenta porque han sido unos años muy complicados”» diariodenavarra.es (Noiz kontsultatua: 2022-06-12).

## Kanpo estekak

* Datuak: Q26830998
# Izaskun Lesaka

Izaskun Lesaka Argüelles (Burlata, 1975eko urtarrilaren 5a - ) Jarrai eta Segi erakundeetako ekintzailea eta Euskadi Ta Askatasunako kidea izan zen, 2012an frantziar poliziak Lyonetik gertu atxilotu zuena. Espainiar poliziak ETAren agiriak idatzi eta aparatu militarreko burua izatea leporatu zion.
# Izaskun Landaida

Miren Izaskun Landaida Larizgoitia (Ugao, Bizkaia, 1969) bizkaitar politikaria eta enpresa administratzailea da. 2013ko urtarrilaz geroztik Emakunde Emakumearen Euskal Erakundeko zuzendaria izan zen, hiru legealditan zehar, 2022ra arte.

## Ibilbidea

Euskal Herriko Unibertsitatean Graduatu Sozialean diplomatu zen, eta gerora Berdintasun agente Masterra gauzatu zuen Valentziako Unibertsitatean.
1993 eta 1996 bitartean Bizkaiko zenbait enpresa txiki eta ertainetan administrazio lanak egin zituen. 1995etik 2007ra Ugaoko Udaleko Ekintza Sozialerako Zinegotzia eta alkateordea izan zen, EAJrekin. Honetaz gain 2001 eta 2007 bitartean LANDA XXI Landa Eremuko Emakume eta Familien Elkartean berdintasuna eta landa eremuko emakumeen inguruko proiektuen koordinazio eta garapenerako lan teknikoak gauzatu zituen.
2007ko udal hauteskundeen ondoren Ugaoko alkate bilakatu zen, eta karguan jarraitu zuen 2011ko hauteskundeen ondoren. Alkate zela Bizkaiko Foru Aldundiko Genero Indarkeriaren Behatokiko kidea izan zen, eta baita EUDELeko exekutibako kidea zein erakunde honetako Berdintasun saileko arduradun politikoa ere. Denbora tarte horretan Berdinbidean eta Basqueskola bezalako egitasmoak jarri ziren martxan.
2013ko urtarrilaren 29an Eusko Jaurlaritzak egindako gobernu-bileran Emakundeko zuzendari izendatu zuen, Maria Silvestre ordezkatuz. Hiru legealditan zehar bete zuen postua, eta erronka nagusietako bat Berdintasun Lege berria onartzea izan zen, 2022ko martxoan. 2022ko urrian kendu zuten kargutik, eta Miren Elgarrestak hartu zuen postua.
2023tik aurrera Eragintza Fundazioko zuzendaria da, osasun mentaleko arazoak dituztenei laneratzean laguntzen dien fundazioa.

## Bizitza pertsonala

Ezkonduta dago, eta alaba bat eta seme bat ditu.

## Erreferentziak

* ↑ Izaskun Landaida CV (PDF), Eusko Jaurlaritza https://web.archive.org/web/20190408010920/https://www.irekia.euskadi.eus/uploads/attachments/11136/landaida_larizgoitia_izaskun_eu.pdf
* ↑ Berria. «Izaskun Landaida izendatu dute Emakundeko zuzendari» Berria (Noiz kontsultatua: 2022-10-04).
* ↑ (Gaztelaniaz) «Izaskun Landaida, nueva directora de Emakunde» El Correo 2013-01-30 (Noiz kontsultatua: 2019-04-07).
* ↑ Lozano, Maite Asensio. ««Berdintasun legea tresna estrategikoa izango da»» Berria (Noiz kontsultatua: 2022-10-04).
* ↑ Lozano, Arantxa Iraola-Maite Asensio. «Emakundeko zuzendari kargutik kendu dute Izaskun Landaida» Berria (Noiz kontsultatua: 2022-10-04).
* ↑ «Izaskun Landaida: "Mari Luz bi urtez etxetik urten barik egon da, orain enpresa baten lanean dago"» Bizkaia Irratia (Noiz kontsultatua: 2024-01-13).

## Kanpo loturak

* Izaskun Landaidaren orria Eusko Jaurlaritzaren webgunean
* Datuak: Q62998281
# Izaskun Moyua

Izaskun Moyua Pinillos (Oñati, 1958ko abenduaren 17a) Emakundeko idazkari orokorra eta zuzendaria izan zen, eta Arabako Batzar Nagusietako bozeramaile da.

## Biografia

Izaskun Moyua Pinillos Oñatin jaio zen 1958an. Sikologian lizentziaduna Madrilgo Unibertsitate Autonomoan (1975-1980), eta Informazio-zientzietan Euskal Herriko Unibertsitatean (1993-1998). Genero mainstreamingean aditua Valentziar autonomia-erkidegoko Jaume I unibertsitatean. Berdintasun politika Berrikuntzen Nazioarteko Zentroko kide sustatzailea da.

## Ibilbidea

1989tik 1991ra bitartean, Arabako Foru Aldundiko Gizarte Ongizate Institutuko elbarritasun alorreko tratamendu zuzeneko teknikaria izan zen. 1994era arte, Eusko Jaurlaritzako Herri Arduralaritzaren Euskal Erakundeko aholkularia eta formatzailea izan zen. Arabako Foru Aldundiko Gizarte Ongizate Institutuko balioaniztasun gizarte-zerbitzuko talde teknikoko kide 1995ean.
1999an Emakundeko Idazkari Orokorra izendatu zuten, eta 2005ean zuzendari. Urte horretan, Euskal Autonomi Erkidegoko Emakumeen eta Gizonen Berdintasunerako Legea onartu zen. 2009 geroztik, Arabako Foru Aldundiko Gizarte-zerbitzu eta -politika Saileko Aholkularia da. 2015ean Arabako Batzar Nagusietako EAJ alderdiko bozeramaile izendatu zuten.

## Erreferentziak

* ↑ CV Izaskun Moyua., VII Jornadas Internacionales de los Derechos a los Hechos..
* Datuak: Q51840075
# Izaskun Oteo

Izaskun Oteo Asla (Algorta, 1972ko martxoaren 26a) euskal saskibaloi-jokalari ohia da, pibot postuan jokatzen zuena.

## Taldeak

| Denboraldia | Kategoria | Taldea |
| 1990/91 | Emakumezkoen Lehen Maila | CD Xuncas |
| 1992/93 | Emakumezkoen Lehen Maila | Saskiaraba |
| 1993/94 | Emakumezkoen Lehen Maila | Saskiaraba |
| 1997/98 | Emakumezkoen Liga | CB Ciudad de Burgos |
| 1998/99 | Emakumezkoen Liga | CB Ciudad de Burgos |
| 1999/00 | Emakumezkoen Liga | CB Ciudad de Burgos |
| 2001/02 | Emakumezkoen Ligako 2. maila | CB Isla de Tenerife |
| 2002/03 | Emakumezkoen Ligako 2. maila | CD Ponce Valladolid Baloncesto |
| 2003/04 | Emakumezkoen Ligako 2. maila | CB Linares Santana |
| 2005/06 | Emakumezkoen Ligako 2. maila | CBF Akra Leuka |

## Erreferentziak

* ↑ (Gaztelaniaz) Espainiako Saskibaloi Federazioa. Izaskun Oteoren emaitzak eta estatistikak. (Noiz kontsultatua: 2017-08-22).
* Datuak: Q37770999
# Isola del Cantone

Isola del Cantone Italiako udalerri bat da. Genovako probintzian kokatuta dago, Liguria eskualdean. 1.385 biztanle ditu, 47,97 kilometro koadroko azaleran banatuta.

## Mugakideak

Isola del Cantonek honako udalerri hauekin egiten du muga:
Busalla Mongiardino Ligure Ronco Scrivia Vobbia Arquata Scrivia Grondona Roccaforte Ligure Voltaggio Gavi

## Kanpo estekak

* Datuak: Q265605
* Multimedia: Isola del Cantone / Q265605
# Isola del Giglio

Isola del Giglio Italiako udalerri eta uharte bat da, Toskanar uhartedian. Grossetoko probintzian kokatuta dago, Toscana eskualdean. 1.330 biztanle ditu, 24,01 kilometro koadroko azaleran banatuta.

## Mugakideak

Isola del Gigliok honako udalerri hauekin egiten du muga:
baliorik ez

## Kanpo estekak

* Datuak: Q204152
* Multimedia: Isola del Giglio / Q204152
# Isola della Scala

Isola della Scala Italiako udalerri bat da. Veronako probintzian kokatuta dago, Veneto eskualdean. 11.567 biztanle ditu, 69,83 kilometro koadroko azaleran banatuta.

## Mugakideak

Isola della Scalak honako udalerri hauekin egiten du muga:
Buttapietra Nogara Salizzole Vigasio Bovolone Erbè Oppeano Trevenzuolo

## Kanpo estekak

* Datuak: Q47874
* Multimedia: Isola della Scala / Q47874
# Isola di Capo Rizzuto

Isola di Capo Rizzuto Italiako udalerri bat da. Crotonako probintzian kokatuta dago, Calabria eskualdean. 17.409 biztanle ditu, 126,65 kilometro koadroko azaleran banatuta.

## Mugakideak

Isola di Capo Rizzutok honako udalerri hauekin egiten du muga:
Crotona Cutro

## Kanpo estekak

* Datuak: Q54509
* Multimedia: Isola di Capo Rizzuto / Q54509
# Isola delle Femmine

Isola delle Femmine Italiako udalerri bat da. Palermoko probintzian kokatuta dago, Sizilia eskualdean. 7.041 biztanle ditu, 3,57 kilometro koadroko azaleran banatuta.

## Mugakideak

Isola delle Femminek honako udalerri hauekin egiten du muga:
Palermo Torretta Capaci

## Kanpo estekak

* Datuak: Q489865
* Multimedia: Isola delle Femmine / Q489865
# Isolabella

Isolabella Italiako udalerri bat da. Turingo Hiri Metropolitanoan kokatuta dago, Piemonte eskualdean. 374 biztanle ditu, 4,77 kilometro koadroko azaleran banatuta.

## Mugakideak

Isolabellak honako udalerri hauekin egiten du muga:
Cellarengo Poirino Valfenera Villanova d'Asti

## Kanpo estekak

* Datuak: Q9405
* Multimedia: Isolabella / Q9405
# Isola del Gran Sasso d'Italia

Isola del Gran Sasso d'Italia Italiako udalerri bat da. Teramoko probintzian kokatuta dago, Abruzzo eskualdean. 4.465 biztanle ditu, 84,05 kilometro koadroko azaleran banatuta.

## Mugakideak

Isola del Gran Sasso d'Italiak honako udalerri hauekin egiten du muga:
Carapelle Calvisio Castelli Castelvecchio Calvisio Fano Adriano Pietracamela Tossicia Calascio Castel Castagna Colledara L'Aquila Santo Stefano di Sessanio

## Kanpo estekak

* Datuak: Q51451
* Multimedia: Isola del Gran Sasso d'Italia / Q51451
# Isola del Liri

Isola del Liri Italiako udalerri bat da. Frosinoneko probintzian kokatuta dago, Lazio eskualdean. 10.735 biztanle ditu, 16,01 kilometro koadroko azaleran banatuta.

## Mugakideak

Isola del Lirik honako udalerri hauekin egiten du muga:
Arpino Sora Castelliri

## Kanpo estekak

* Datuak: Q116948
* Multimedia: Isola del Liri / Q116948
# Isola del Piano

Isola del Piano Italiako udalerri bat da. Pesaro eta Urbinoko probintzian kokatuta dago, Markak eskualdean. 543 biztanle ditu, 23,3 kilometro koadroko azaleran banatuta.

## Mugakideak

Isola del Pianok honako udalerri hauekin egiten du muga:
Fossombrone Urbino Montefelcino

## Kanpo estekak

* Datuak: Q207025
* Multimedia: Isola del Piano / Q207025
# Isola di Fondra

Isola di Fondra Italiako udalerri bat da. Bergamoko probintzian kokatuta dago, Lombardia eskualdean. 177 biztanle ditu, 12,83 kilometro koadroko azaleran banatuta.

## Mugakideak

Isola di Fondrak honako udalerri hauekin egiten du muga:
Roncobello Piazzatorre Moio de' Calvi Branzi

## Kanpo estekak

* Datuak: Q101179
* Multimedia: Isola di Fondra / Q101179